Halloweee

Halloweee er den fjerde episode i Familien Mærklig serien. Det er den første special episode i serien, selvom den ikke er udgivet på det tidspunkt den tager sted.

Handling
Ivan, Signe og Lyseslukkeren er på vej ud for at rasle. Ivan er klædt ud som Frakensteins Monster, Signe er Bane og Lyseslukkeren er en kat. Lyseslukkeren synes at hans kostume er uhyggeligt, og siger dette højt. Ivan glæder sig til alt det slik han skal have, men Signe gør ham opmærksom på at de alle skal dele det. Johnny kommer ud og spørger om de er på vej ud for at rasle, men Signe fortæller ham straks at han er for gammel til at komme med. Johnny bliver skuffet, men vælger bare at gå ind og læse Pony Weekly. De tre børn tager afsted.

Ivan, Signe og Lyseslukkeren ankommer til Bentes hus, og banker på. De siger "Slik eller ballade". Bente giver dem gladeligt noget slik, og fortæller Lyseslukkeren, at hans kostume er sødt. Lyseslukkeren fortæller hende dog at han ikke må tale med fremmede, hvilket overrasker hende. Ivan smækker så døren i hovedet på hende, og de går deres vej.

Børnene går op til et uhyggeligt hus. Ivan banker på, og døren går op. Ivan synes at de er sejt, og vil gå der ind. Lyseslukkeren synes ikke at det er en god idé, men Signe siger til ham at han ikke skal være en lyseslukker. De går derefter alle sammen derind. På væggen ser Ivan noget blod. Pludseligt dukker et monster op bag Ivan, og skræmmer dem alle tre. De gemmer sig i et hjørne, og monstret råber "Vraa Vraa Brøøl!" Den tager så masken af, og afslører at det var Johnny der bare ville skræmme dem. Han tager så slikket, og spiser det, hvorefter outroen kører.

Efter et stykke tid med sort skærm kommer de alle fire hjem. Børnene roser Johnny for de seje special effects, og hvor sejt det var. Pludseligt lyder Johnnys stemme i den anden ende af stuen. Han sidder i lænestolen og læser Pony Weekly. Ivan kigger på de to Johnnyer, og begynder så at skrige.

Trivia

 * Fra og med denne episode lægger Nikolaj, Frederik og Malthe igen stemme til figurerne.
 * Denne episode skulle originalt have været udgivet til Halloween, men blev meget forsinket, da Nikolaj ikke havde tid til at animere.
 * SAM og Grete ses i baggrunden, men siger ikke noget.
 * Eftersom at SAM ses i Familien Mærkligs hus, må man gå ud fra at han nu bor hos dem.
 * Dette er den første episode med en anerledes outro. Det er også den eneste episode hvor der sker noget efter outroen.
 * Johnnys brug af en dinosaurmaske er en hentydning til seriens anden episode, Lyseslukkeren, hvor Johnny også lader som om han forsvinder ud af syne hvorefter han springer frem og råber: "Vraa! Vraa! Brøøl!"
 * Der var problemer med lyden, da Signes replikker skulle indtales. Dette er grunden til at hun har en Bane maske, da det skulle forklare hvorfor hendes stemme var forvrænget.
 * Lyseslukkeren bevæger sin katte hale, selvom det bare er et kostume.